Diari Oficial de la Generalitat Valenciana


Sumari del DOGV 8298, del 18-05-2018 (2018/4809)

RESOLUCIÓ de 26 d'abril de 2018, de la Conselleria d'Educació, Investigació, Cultura i Esport, per la qual s'autoritza el trasllat d'instal·lacions i el canvi en la denominació específica al centre docent estranger a Espanya denominat Lycée Français d'Alicante Pierre Deschamps, al Campello.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/4809


Data del document
:   26-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 d'abril de 2018, de la Conselleria d'Educació, Investigació, Cultura i Esport, per la qual s'autoritza el trasllat d'instal·lacions i el canvi en la denominació específica al centre docent estranger a Espanya denominat Lycée Français d'Alicante Pierre Deschamps, al Campello. [2018/4809]  
L'expedient número 2017/093 ha sigut iniciat pel representant de la titularitat Mission Laïque Française, en sol·licitud de trasllat d'instal·lacions i canvi en la denominació específica del centre docent estranger d'acord amb el sistema educatiu francés, per a alumnes espanyols i estrangers, denominat Lycée Français d'Alicante Pierre Deschamps, al Campello.  
Consta en l'expedient el corresponent certificat expedit per l'Ambaixada de França a Espanya, que certifica que el Liceu Francés d'Alicante Pierre Deschamps, al Campello, està reconegut com un centre oficial que imparteix un ensenyament d'acord amb els programes francesos, des de primer d'Educació Infantil fins a segon de Batxillerat. Aquest Liceu es regeix per les normes vigents del sistema educatiu francés, i els ensenyaments impartits tenen validesa oficial plena en el país d'origen.  
L'expedient ha sigut tramitat per la Direcció Territorial d'Educació i consta dels informes favorables de la Unitat Tècnica i de la Inspecció educativa, pel que fa al compliment, respectivament, del que es disposa en el Reial decret 806/1993, de 28 de maig.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, i la resta de legislació d'aplicació.  
  
Vista la proposta del director general de Centres i Personal Docent i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en delegació atorgada per mitjà de la Resolució de 26 d'octubre de 2016, resolc:  
  
  
Primer  
Autoritzar el trasllat d'instal·lacions i el canvi de denominació específica del centre docent estranger, en els termes i les condicions que a continuació s'especifiquen:  
  
Denominació genèrica del centre: centre docent privat estranger.  
  
Antiga denominació específica del centre: Lycée Français d'Alicante.  
Codi: 20096547.  
Titular: Estat francés - Mission Laïque Française.  
Antic domicili: Av. Albufereta, número 42 € 44.  
Localitat: Alacant - Vistahermosa.  
Província: Alacant.  
Capacitat màxima total del centre: 1.250 llocs escolars, per a alumnes espanyols i estrangers.  
Nova denominació específica del centre: Lycée Français d'Alicante Pierre Deschamps.  
Titular: Mission Laïque Française.  
Codi: 82988447.  
Nou domicili: camí del Marc, número 21.  
Localitat: el Campello 03027.  
Província: Alacant.  
Ensenyaments que s'autoritzen i capacitat:  
Autorització per a impartir des de primer d'Educació Infantil fins a segon curs de Batxillerat, d'acord amb les normes vigents del sistema educatiu francés, per a alumnes espanyols i estrangers amb capacitat per a 1.440 llocs escolars.  
  
Segon  
El centre haurà d'impartir, en els cursos equivalents a ensenyaments obligatoris del sistema educatiu espanyol, el currículum de llengua i cultura espanyoles, així com de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial decret 806/1993.  
  
  
Tercer  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes el dia en què es publique en el Diari Oficial de la Generalitat Valenciana. No obstant això, els efectes acadèmics seran des del curs 2017-2018.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà interposar-se davant l'òrgan que ha dictat l'acte en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Generalitat Valenciana.  
  
València, 26 d'abril de 2018.- El conseller d'Educació, Investigació, Cultura i Esport, p. d. (R26.10.2016), el secretari autonòmic d'Educació i Investigació: Miguel Soler Gracia.